
Luis Moka ganadó Kanto Krioyo Rincon 


Un muhé ta risibí 
mas influensia di 
loke e ta imaginá 
for di loke nan ta 
papia di dje 


Luis Moka, Luigino Molina, a resultá ganadó apsoluto di Festival Kanto Krioyo di Rincon. Ya tabata 
alrededor di 2or di mardugá djadumingu ku a anunsiá e ganadónan di e festival ku a kuminsá djasabra 
anochi den Stadion Antonio Trenidad. E anochi aki tabata kulminashon di tres anochi di festival, esta 
djárason, djaweps i djasabra anochi. 


PA TUR BO 
PIESA I TIRE 
PA BO AUTO, 
BUS OF TRUCK 

Junny Wout ke 
aklarashon di 
gezaghèber 

GOBIÈRNU TA LAGA 
KUNUKERONAN NA KAYA 

IND Boneiru ta será riba 10, 11 i 12 di aprel for 
di 12’or di mèrdia. 


IND na Saba i Sint Eustatius lo ta será di 9 te ku 
12 di aprel. 


Entrante djaluna 15 di aprel IND Caribisch 
Nederland ta alkansabel atrobe segun orario di 
ofsina normal. 


Diskulpa pa e inkumbiniensia. 


ORARIO DI OFISINA 
ADAPTÁ IND-CN 


K R A L E N D I J K - 
BONERIANO a kuminsá 
ku un sekshon nobo riba su 
página di facebook titulá 
‘PONENSIA DI DIA’. 
Semper 
BONERIANO 
a 
duna 
oportunidat 
pa su lesadónan duna 
nan opinion. Un di e 
situashonnan konosí pa 
añanan na Boneiru ta e 
kadavernan di outo den 
barionan. Tambe pafó di 
barionan. Kiko públiko 
ta pensa di e situashon 
aki? Kiko mester hasi? 
Nos a tira bista riba e 
reakshonnan. 
“Miéntras 
Boneiru 
no 
haña 
un 
gobièrnu 
ku 
‘cojones’ 


manera nan ta bisa, pa 
aktua sí e doño no aktua, ta 
hibamentu di awa laman”, 
ta un reakshon. “E outo lo 
daña nos medio ambiente, 
por ehèmpel zeta, frus 
etc. Duna but na e doño 
si e no laga e outo na un 
lugá adekuá. Landll òf 
‘sloperij”. Ta haña ku 
direktorado Supervishon i 
Mantenshon di Lei tin un 
tarea aki. 
“E outonan tin un 
delaster doño, esaki promé 
ku a saka nan pafó di kura. 
Gobièrnu por yega na un 
areglo ku e doño sea pa 
paga òf pa yuda kit’e fo’i 
einan.” 


K R A L E N D I J K - 
Djasabra 
6 
di 
aprel 
alrededor di 3.30 di atardi 
un aksidente a tuma lugá 
na Kaminda La Union. 
Shofùr di un SUV a drenta 
den mondi i aki e outo a 
bòltu i keda pegá den palu. 
Polis, ambulans i brantwer 
a yega na e sitio i a brinda 
promé asistensia. Mester 
a saka e víktima for di e 
vehíkulo. E shofùr tabata 
levemente heridá i personal 


Aksidente Kaminda La Union 


di ambulans a transport’é 
pa hospital. 
CRS 
i 
polis 
ta 
investigando e aksidente. 


Ponensia di dia: 
“Kiko mester hasi ku 
kadavernan di outo” 

GOBIÈRNU TA LAGA 
KUNUKERONAN NA KAYA 


K R A L E N D I J K - 
Gobièrnu di Boneiru ta laga 
kunukeronan na kaya, no 
opstante vários intento di 
Koperativa di Kriadónan di 
Bestia Boneriano (Kriabon) 
pa risibí yudansa struktural. 
Esaki 
BONERIANO 
a 
komprondé di Reginald 
‘Yonchi’ 
Dortalina, 
presidente di e koperativo. 
Na e momento aki tin un 


skarsedat grandi di kuminda 
pa bestia na KRIABON. 
“Nos tin susiente hooi’ 
pero tin skarsedat di otro 
kuminda. 
E 
kònteiner 
ku mester a yega a haña 
retraso pero mientrastantu 
el a yega. E barku a kambia 
di fecha p’esei nos a kai 
atras. Pa otro siman tur kos 
ta normalisá”, Dortalina 
ta bisa. Sinembargo e ta 


splika ku e problema di 
Kriabon i kunukeronan ta 
muchu mas amplio. Na 
kuminsamentu di e aña 
aki, e koperativa a haña 
un sla duru na momento 
ku kandela a asotá nan. 
“Diputado Cecilia a yama 
i primintí ku el o yuda 
pero no a kumpli ku nada”, 
Dortalina ta agregá. 
E ta splika ku na 


vários 
okashon 
na 
a 
aserká gobièrnu tokante e 
situashon preokupante di 
sekura. Apesar ku gobièrnu 
ta na haltura di e situashon, 
nunka a bin ku un solushon 
satisfaktorio. 


Maneho kontra 
kunukero 
Segun 
Dortalina 
for 
di 
e 
gobièrnu 
anterior 
por a nota manehonan ku 
hustamente ta perhudiká e 
kunukero. “E maneho nobo 
di gobièrnu anterior tabata 
desiente. 
Un 
desishon 
sin partisipashon di nos 
kunukeronan. No a tene 
kuenta ku e situashon di nos 
kunukeronan. Si ehekutá e 
maneho nobo di gobièrnu 
anterior 
sin 
ningun 
insentiva p'e kunukeronan, 
esaki 
lo 
niká 
ku 
lo 
eksterminá mayoria di nos 
kunukeronan. Nan no tin 
e medionan ni pa sera e 
kunukunan, ni pa kumpra 
kuminda diario pa nan 
bestianan.” E ta atvertí ku 
gobièrnu enbes di promové 


pa por yega na propio 
kuminda lokal, lo promové 
importashon 
na 
eskala 
grandi ku tur konsekuensia 
i peliger ku esaki ta trese 
kuné. 
“Asta LVV ta kompetí 
kontra kunukero. Enbes di 
nan yuda nan ta bende por 
ehèmpel 1 kilo di yambo pa 
3 dòler. Kon un kunukero 
por kompetí ku esaki? LVV 
tin awa i trahadó pòrnada.” 
Supsidio 
struktural 
di parti di gobièrnu por 
ta e solushon pa reforsá 
Kriabon i asina sostené e 
kunukeronan. Parse ku niun 
gobièrnu na turno ta haña 
esaki nesesario. “Nunka 
gobièrnu a yuda e kunukero. 
Ku boka nan ta bisa planta 
nos mes kuminda pero nan 
no ta hasi nada pa yuda.” 
Kriabon a duna gobièrnu 
susiente espasio pa bin 
ku un solushon. Awor 
Dortalina ta desidido pa 
públikamente 
mustra 
desiensia 
di 
gobièrnu 
pa e situashon difísil di 
kunukeronan boneriano. 


K R A L E N D I J K - 
“Hamas i nunka nos por 
kaba abusu laboral na 
Boneiru sí trahadónan mes 
no realisá ku nan tin ku uni 
nan mes den un sindikato”, 
tabata palabranan di Cherel 
Kwidama 
presidente 
di sindikato AFBW. E 
sindikato a organisá un dia 
spesíko pa bewakernan 
inskribí komo miembro 
sinembargo 
no 
tabatin 
masha interes. “Nos no ta 
kansa di bisa e hendenan 


pa bira miembro pa nos sali 
na nan defensa. Pero y,a tin 
un spiritu di miedu òf ta 
ignoransia di un pueblo”, 
e presidente ta agregá. 
Últimamente 
tin 
basta 
reklamo 
di 
iregularidat 
na boka di trabou den e 
sektor di seguridat. “Wak 
kon BSS a hasi ku 14 
mama i tata. AFBW huntu 
ku SZW, ta yudando nan 
kanando e kaminda legal.” 
Sinembargo 
tin 
mas 
kompania ku no ta kumpli 


adekuá. “Ya, trahadónan di 
Delta ta topa bo konta bo 
hopi problema, ora bisa nan 
pasa i bini pa bira miembro 
ningun no ta bini. AFBW 
por yuda esun ku ke yuda 
su mes.” E ta sigui splika 
ku AFBW a proba su mes 
sigur den e último 4 añanan, 
ku total di 15 organisashon 
i 11 miembro aliá. 
“Nan sí ta trahadónan 
sabí ku ta para i buska un 
organisashon ku ta sali na 
nan defensa laboral.” 


Si trahadónan no afiliá na sindikato: 
“Hamas i nunka por kaba 
abusu laboral” 


4 
Djaluna 8 Aprel 2024 


HUSTISIA 


KRALENDIJK – Korte 
di Hustisia a adaptá regla di 
seguridat. Aña pasá despues 
di 
basta 
konmoshon 
tokante 
seguridat 
na 
Korte di Hustisia, por 
a 
nota 
kontinuamente 


esfuersonan pa fortalesé e 
siguridat. Dado momentu 
reportero di BONERIANO 
a 
ripará 
presensia 
di 
reshèrshi riba patio di 
korte, 
konstantemente 
den 
kombersashon 
ku 


kolaboradónan di Instituto 
Hudisial Hulanda Karibense 
(JICN) i Delta Security. Nan 
tabata evaluá i kontrolá e 
seguridat. Despues di esaki 
a 
implementá 
reglanan 
mas strèn pa bishitantenan 
di Korte. Tin un regla 
spesíko ku kontinuamente 
a sòru pa basta iritashon. Na 
momentu ku wardadónan di 
prezu ta eskoltá un detenido 
pa sala di korte, ta saka tur 
hende pafó di tereno di 
Korte i ta sera e porta. Awor 
hues 
mr. 
Groenendaal 
kende ta e hues penal ho 
na Boneiru a adaptá e regla 
aki. 
Porta di patio di Korte ta 
keda habrí tur momentu. 


KRALENDIJK- 
E 
hòmber orge N.R. (33) 
a responsabilisá su mes 
den 
Korte 
den 
Promé 
Instansia pa kore outo bou 
di inuensia di alkohòl. 
Riba dia di su kumpleaño, 
10 di novèmber 2023 polis 
a par’e i e tèst di supla a 
konstatá 785 mikrogram di 
alkohòl den kurpa di orge. 
E sospechoso a reklamá e 
manera ku polis a par’e i 
atendé. “Mi ta komprondé 
ku bo a spanta pero polis tin 
mag di kontrolá bo”, hues a 


reakshoná. 
“Mi ta haña lástima 
kon mi ta mira den notisia 
ku polis ta duna hende 
prohibishon pa kore outo 
di 3 ora i ami ta kita mi 
reibeweis asina largu. Mi ta 
traha na WEB i mi mester di 
mi reibeweis pa mi trabou. 
Aworakí mi tin un kolega 
ta biba band’i mi i mi por 
kore kuné. Pero mi no por 
hasi tur mi tareanan manera 
mester ta. Mi ta traha 
den depósito i mi ta drai 
‘storing’. Si un mekániko 


mester di material ami 
mester habri e depósito 
p’e”, Jorge a splika. E 
situashon por perhudik’é 
nansieramente. 
“EB 
a duna mi un ‘deadline’. 
Na luna di mei mi mester 
haña un kontrato ho. Si mi 
no tin mi reibeweis mi ta 
pèrdè mi trabou. Mi tabatin 
un trabou na banda komo 
patruya di bich i esei mi a 
pèrdè kaba. Si mi pèrdè mi 
trabou na WEB tambe, mi 
tin un problema grandi”, e 
ta agregá. 


Fiskal 
a 
splika 
e 
seriedat di kore outo bou di 
inuensia di alkohòl. “Mi 
ta komprondé ku bo a hasi 
aña i bo tabata ke selebrá. 
Sinembargo esaki no ta 
motibu pa hinka otronan 
su bida den peliger”, e 
skal a bisa. E skal a 
trese su demanda dilanti 
pero hues a bisa ku esaki ta 
mucha mas haltu di lokual 
e instrukshonnan ta indiká. 
Fiskal a adaptá su demanda. 
Hues a haña e akusashon 
probá. “Loke bo a hasi 


ta 
hopi 
peligroso. 
Ta 
demasiado 
aksidente 
ta 
tuma lugá.” Korte den 
Promé Instansia a kondená 
Jorge N.R. na un but di 
dòler. E por paga 
esaki den 5 término di 
1 dòler i 1 término di 
1 dòler. Tambe ta retené 
su reibeweis pa 7 luna di 
kua 3 luna kondishonal ku 
un periodo di prueba di 2 
aña. “Pues awe mes bo ta 
haña bo reibeweis”, hues a 
agregá. 


K R A L E N D I J K - 
Abogado Edward Winkel 
a kuestioná fuertemente 
proseder 
di 
Ministerio 
Públiko(OM) 
durante 
tratamentu di un kaso penal. 
Korte den Promé Instansia 
a atendé e kaso kontra 
Guerlian G. (45), sospechá 
di a insultá un agente 
polisial. E abogado tabatin 


basta dikultat ku M a 
skohe pa trese e kaso aki 
dilanti hues enbes di trata 
di regla esaki diferente. 
“OM sigur tin mas ku 80 
kaso atrasá, anto mesora 
ta trese esaki sí den Korte? 
Siguiente dia di e insidente 
ya a tuma tur imágen di 
kámara. E kaso aki no 
mester a bin dilanti hues. 


Por a seponé ku kondishon 
pa paga”, e abogado a bisa. 
E dosié penal 
Segun e dosié penal 11 
di yüli 2023 G. a insultá e 
polis M. den supermerkado 
Van den Tweel. G. a splika 
ku e tabata huntu ku su 
pareha i esaki su yu muhé 
di 16 aña na momento ku 
polis M. a papia kuné. “E 


tabata na telefòn. El a bisa 
mi ku e mester di mi. Mi a 
para warda te ora el a kaba. 
Despues el a bisa mi ku e 
tin algun kos pa kaba di 
atendé ku mi. Mi a bis’e ku 
no ta e lugá apropiá”, G. a 
bisa. Segun e sospechoso, 
e situashon a eskala i el a 
grita e polis usando basta 
palabranan ofensivo. 
“E polis ta bisa ku e kos 
a kuminsá pasobra abo a 
grita promé”, hues a bisa. 
“Mi tin hopi problema 
ku agreshon i M. sa esei 
bon bon. Mi ta kere ta pa 
malu el a aserká mi. Mi ta 
haña lástima ku un polis 
huramentá ta gaña”, G. a 
bisa. 
Fiskal den su rekisitorio 
a bisa ku e por imaginá su 
mes ku e situashon a eskalá. 
“Den 
un 
supermerkado 
no ta kaminda pa atendé 
asuntu di polis. Pero esaki 
no ta hasi korekto pa usa 
palabranan insolente kontra 
polis”, segun e skal. M 
a demandá un but di 500 
dòler di kua dòler 
kondishonal ku periodo di 
prueba di 2 aña. 
Hues a duna G. e último 
palabra. 
“Mi 
ta 
tuma 


Porta ta keda habrí: 
Korte ta adaptá regla di seguridat 


Hòmber a kore outo fuma riba su kumpleaño 


Abogado Winkel ta kuestioná proseder di OM 


responsabilidat 
pa 
loke 
mi a hasi. M. ta gaña ku 
ami a aserk’é promé. Mi 
ta haña ku mester bin un 
investigashon na esaki. Ta 
hopi straño ku nunka OM 
a investigá ora polis hasi 
prosèsferbal falsu”, el a 
bisa. 
Pa 
hues 
e 
kaso 
ta 
legalmente 
i 
konvinsentemente 
probá. 
“Pa lei un prosèsferbal 
di polis tin balor komo 
prueba”, hues a splika. 
Korte den Promé Instansia a 
kondená Guerlian G. segun 
demanda 
di 
Ministerio 
Públiko. Sí e por paga e but 
den 2 término. 


Abogado Edward Winkel 

POLÍTIKA 


KRALENDIJK- 
“Di 
nos banda sigur nos ta bai 
hasi pregunta na gezaghèber 
tokante 
kondukta 
di 
grier”, 
konsehal 
Humphrey ‘Junny’ Wout 
ta 
bisa 
BONERIANO. 
E ta referí na e artíkulo 
di e wèpsait di notisia 
DossierKoninkrijkrelaties 
den 
kua 
ta 
kuestioná 
fuertemente proseder di e 
grier aki. Ta bisa ku el 
a duna su mes akseso na 


kuenta di e-mail individual 
di miembronan di Konseho 
Insular i ámtenarnan. 
Wout ta haña ku a 
yega ora pa gezaghèber 
kontestá 
preguntanan 
konserní e situashon aki. 
“Nos ta manda un lista di 
pregunta. Ademas, ta na 
su lugá pa pasa un moshon 
di deskonansa kontra e 
grier”, e ta bisa. Ta un 
echo ku e grier interino aki 
na vários okashon ta hañ’e 


konfrontá 
ku 
publisidat 
negativo. 
Sinembargo 
nunka 
Konseho 
Insular 
den su totalidat a tuma un 
posishon pa ku e situashon 
aki. “Masha dia mi ta bisa 
ku ta grier ta manda 
riba Konseho Insular i no 
kontrali”, Wout ta agregá. 
E konsehal ta splika ku 
Frakshon MPB ta bai kana 
e kaminda korekto i ta 
spera di gezaghèber pa trese 
klaridat den e situashon. 


Kondukta di grifÏer interino: 
Junny Wout ke aklarashon 
di gezaghèber 


KRALENDIJK 
– 
Boneiru no mester spera 
riba Den Haag pa tuma 
medida pa para imigrashon, 
segun 
Sekretario 
di 
Estado, Alexandra 
van 
Huelen, den e debate ku 
e komishon di relashon di 
Reino di Tweede Kamer 
tokante 
dokumentonan 
BES. 
“E tema di un kapasidat 
absorpshon 
di 
Boneiru 
ta un punto di atenshon. 
Esaki tin hopi di aber 
ku e kresementu enorme 
ku e isla a eksperensiá 


resientemente. 
Ta 
di 
importansia pa e tempunan 
ku ta bini no solamente mira 
na loke e komishon di estado 
di desaroyo demográko 
2050 a konstatá. Mi ta 
pensa ku ta di importansia 
tambe ku e isla mester mira 
na medidanan ku e mes por 
tuma,” segun e mandatario. 
“Mi tin di aber tokante 
hasimentu di eskoho pa 
loke ta trata migrashon i e 
kresementu di e isla mes. 
E eskohonan akí por tin 
di aber pues ku e sí, òf nò 
permití konstrukshon mas 


aleu, manera konstrukshon 
di hotèl òf kas nobo. Por 
ehèmpel bo por pa konstruí 
kas pa e poblashon lokal 
i 
konstruí 
ménos 
por 
ehèmpel pa fakansi òf 
metanan rekreashonal.” 
Tempu ku e zomer 
pasá 
e 
kolegionan 
ehekutivo i e konsehonan 
insular tabata di bishita 
na 
Schiermonnikoog, 
a 
hiba 
kombersashon 
tokante kiko por ehèmpel 
bo por palabrá tokante 
konstrukshon propio di 
kas. Ku esaki pues ya nos 
via ei e ordenansa espasial, 
òf regulashon di biba, 
tambe mes por manehá 
riba e preguntanan kua 
kresementu di e isla nos ke 
mira ainda dilanti nos i kua 
netamente nò i riba kua 
manera nos por sòru ku 
nos por haña un desaroyo 
demográko ku nos ta 
haña deseabel, segun van 
Huelen. 


Kontra kresementu deskontrolá 
Boneiru mes por tuma 
medida 


Partisipashon 
Seramentu di kaya 


Pa motibu di trabounan na ofisina na haf", 
dia 8 di aprel 2024 for di 08:00 or te ku 
11:00 or di mainta e siguiente kaya ta 
temporalmente será pa tráfiko: 


Kaya Jan N.E. Craane [A]: for di Plasa Reina 
Wilhelmina (lugá di parker BC) te ku Kaya Charles 
E.B. Helmund 


E área será ta alkansabel pa hende na pia. Parker 
bo outo pafó di e área será i no dilanti e barikada. 
Ta usa e kamindanan pafó di e área será pa 
kambio di ruta. Ta indiká esaki ku bòrchi di kambio 
di ruta. 


Diskulpa pa e inkumbiniensia i 
danki pa bo komprenshon. 
danki pa bo komprenshon. 


Gezaghèber 
interino 
R. Oleana 


Sekretario Insular 
mr. C.J.L. Frans 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un program- 
ashon nobo di 4 ora. 
E programashon aki ta ripití pa 24:00. 


REFLEKSHON 
E SHELUNAN TA KONTA DI E 
GLORIA DI DIOS 
E shelunan ta konta di e gloria di Dios; 
i e firmamentu ta proklamá e obra di Su 
mannan. Salmo 19:1(BS) 


Awe 8 di aprel 2024 ta un gran dia, kaminda 
un parti di mundu por gosa di un 'Total 
Eklipse Solar', ta un fenómeno ku no ta pasa 
ku frekuensia i lo kambia dia den anochi pa 
un ratu. Un ‘total eklipse solar’ ta un bista 
fenomenal i un eksperensia úniko, loke ta 
rekordá nos kiko Joel 2:31 ta bisa: Solo lo 
wòrdu kambiá den skuridat i luna den sanger, 
promé ku e dia grandi i temibel di SEÑOR bin. 
Un ‘total eklipse solar’ ta sosodé ora ku luna ta 
pasa entre solo i tera, i ta sierto parti di mundu 
por mira e fenómeno akí mihó. E biaha akí ta 
e parti di México, Estádos Unídos i Canada. 
Awe den nos versíkulo di dia Dios ta bisa 
nos den Su Palabra ku shelunan ta konta di 
e gloria di Dios. Maske bes tras bes Dios ta 
mustra Su poder i outoridat kompleto den 
kreashon, firmamentu, naturalesa, universo 
ku su planetanan i galaksianan, tòg ainda tin 
hende ta duda di eksistensia di Dios. 
Bo tabata sa ku ta den e firmamentu ei mes 
Hesus lo regresá pa buska tur ku a kere den 
djE i a asept'É den nan kurason komo Señor 
i Salbador? 
1 Tesalonisensenan 4:16 ta bisa: Pasobra 
Señor mes lo baha for di shelu ku un gritu, 
ku bos di arkangel i ku tròmpèt di Dios; i e 
mortonan den Cristo lo lanta promé. 


Un kos ta sigur ku si bo kere den Hesus, bo 
no a pèrdè nada ma bo ta gana Bida Eterno i 
Salbashon, ma si bo no kere den Hesus, bo a 
pèrdè tur kos. 


Miralda Paula-Frans 
Produkshon PGM 


12.00 Herensia: 
Nora Sneek Gibbs 
13.00 Aki Boneiru: 
Enkuentro di trahadonan di Impo 
14.00 Herensia Korsou: 
Yocklang (Yocki) Ng 

15.00 BAPA: 

Isaac Romualdo CofÏ - 
Eusebio (Cheba) Soliano 


16.00 Herensia: 
Broertje Janga (su bida) 
17.00 Dokumental: 
Den Tera Pa Antriol 
18.00 Herensia: 
Francelina Winklaar 
19.30 Puerto Latino: 
Luis Zárraga 


20.00 Herensia: 
Ramon de Jongh 
21.00 Aki Boneiru: 
Raimunda Martis ahasi aña 

22.00 Herensia: 

Max Lloid Webster & Indelacio (Le) CofÏe 
23.00 BAPA: 
David Mooman & Marina Meli 

KRALENDIJK 
– 
Durante e simannan tras di 
lomba a traha duru pa hasi 
trabounan di mantenshon 
na dos kaminda prinsipal: 
Kaya International i EEG 
Boulevard, na altura di 
e krusada ku Kaya Pos 
Watapana. 
Na Kaya International 
durante di dos siman a 


kambia e kapa mas ariba di 
asfalt i a marka e kaminda. 
Pa motibu di siguridat i pa 
esiensia a hasi e trabounan 
den oranan di anochi i 
mardugá i e trabou a keda 
kompleta 
segun 
skema. 
Esaki a sòru pa minimalisá 
e molèster. 
E 
krusada 
di 
EEG 
Boulevard i Kaya Pos 


Watapana tabata den mal 
estado 
i 
tabata 
kousa 
molèster 
na 
momentu 
di yobida. A remplasá e 
kapa mas ariba di asfalt 
ku klenku i a atendé ku e 
desagwe. Awor ku a nalisá 
e trabounan di mantenshon 
aki ku éksito, e kamindanan 
ta mas seif i mihó aksesibel 
pa tur usuario di kaminda. 


PENSAMENTU DI SIMAN 


“No sea lihé den bo kurason pa rabia, pasobra rabia 
ta biba den pechu di hende bobo. 
”(Eklesiastes/Predikador 7:9) 
Si bo ta kunsumí pa djis un kos chikí, mayoria bia ta pasobra 
bo ta relashon’é na tur e otro biahanan ku hende a pasa 
“la raya“ ku bo. Kisas e ta kòrda bo kuantu bia nan a pèst 
bo, rebahá bo, gaña riba bo ets ets. 
Si bo no por manehá emoshon bon, sentimentunan 
akomulá di pasado por bin ariba atrobe asina un hende 
hasi bo djis un tiki daño. E opheto di bo rabia mayoria bia 
no ta e fuente di bo rabia. Ta hende bo ta anto hende por 
tin e sentimentunan ei. Pero ta bon pa nos ta konsiente 
ku si nos no por anda bon ku e sentimentunan aki, nos 
por hasi daño na nos mes i na hendenan rondó di nos. 
Anto e solushon ta fasil….. pa anda bon ku bo 
emoshonnan….. ta mihó bo trese nan serka Dios. 
Laga nos buska nos konsuelo i refugio serka Dios. 
Un siman bendishoná pa bo i bo famia. 8 aprel 2024 


A kompletá diferente 
trabou na kamindanan 

K R A L E N D I J K - 
Djasabra 
6 
di 
aprel, 
alrededor di 2.30 di mèrdia 
un aksidente a tuma lugá 


entre dos outo di famia nèt 
na subida di Nort’i Saliña. 
No tabatin herido i no 
tabatin hopi daño material. 


Kolaboradó di CRS a 
presentá na e sitio. 


KRALENDIJK 
-- 
Depues di a regresá di un 
biahe fruktífero na Kòrsou, 
tabata 
un 
desapunto 
grandi ora ku djárason 
último dirigentenan di SV 
Uruguay Titans a yega na 
nan konteinernan na Vèlt 
Elion Flores pa warda 
e materialnan di biahe i 
ripará 
ku 
malechornan 
a kibra kandal di un 
konteiner i hòrta vários 
artíkulo sumando mas ku 
$900. 
A bai ku entre otro 7 
kaha di limonada, 2 djùk 
Igloo di 120 qt, 4 kaha di 


cheps, 1 kaha di kuki i un 
mashin di zag di pone riba 
mesa. 
Ta di lamentá ku ta 
stroba 
esfuersonan 
di 
e organisashon aki pa 
progresá di e manera 
aki. Nan ta pidi ku si tin 
kualkier persona ku por 
a mira algu òf por a haña 
oferta pa kumpra un di 
e produktonan ku an a 
pèrdè pa por fabor tuma 
kontakto ku Polis. “Awe 
ta nos, mañan por ta abo. 
Ban yuda huntu kombatí 
kriminalidat”, 
Uruguay 
Titans ta trese dilanti. 


KRALENDIJK- Ayera, 
alrededor di 11:30 a tuma 
lugá un aksidente entre dos 
outo di famia riba Kaya 
Korona. No tabatin herido 
i no tabatin masha daño 
material. 
Polis i CRS a yega 
na e sitio i a atendé ku e 
partidonan envolví. 


KRALENDIJK 
-- 
Djaweps 
alrededor 
di 
kuartu pasá di seis di atardi 
Sentral di Polis a keda 
notiká di un aksidente ku 
a tuma lugá na e krusada 
Kaya Kanarie, Paka Pos di 


Amor. 
Na yegada di patruyá 
na e sitio a bin topa ku 
dos outo di famia ku a dal 
kontra otro. Na e sitio por 
a komprondé ku falta di 
preferensia tabata kousa 


di e aksidente aki, ya ku e 
outo kolo shinishi a sali for 
di Kaya Kanarie sin duna 
preferensia na e otro un 
vehíkulo ku tabata pasando 
riba Kaya Pos di Amor, ku 
konsekuensia ku e choke 
tabata inevitabel. 
E personal di ambulans 
tambe a presentá na e 
sitio pa asina hasi un 
chekeo médiko na un di e 
okupantenan ku tabata keha 
di doló, pero no mester 
a transportá e víktima pa 
hospital. 
( F u e n t e / F o t o : 
LIVE99FM) 


Aksidente subida Nort’i Saliña 


Aksidente Kaya Korona 


Aksidente ku basta daño material 
Uruguay Titans víktima 
di ladronisia 

KRALENDIJK 
– 
Mary Jane Hellmund a 
fayesé djasabra atardi na 
St. Maarten despues di un 
periodo basta largu ku e 
tabata malu na kama. Me, 
manera bonerianonan di 
ántes a konos’é, no tabata 
falta masha pa a kumpli 91 
aña di edat. E tabatin un 
amor grandi pa Boneiru, 
anke ku ta na Kòrsou el a 
nase, debí na falta di bon 
kuido médiko na Boneiru 
den e tempu ei. Na tòp di su 
karera Mary tabata direktor 
di VNA – Veiligheidsdienst 
Nederlandse Antillen. El a 
traha 25 aña pa gobièrnu di 
Antia Hulandes. 
Mary a nase dia 11 di yüli 
133 na Kòrsou komo yu 
di Charles i Maria Carmen 
Hellmund-Boom. 
Ámbos 
mayor 
tabata 
hendenan 
prominente 
di 
Boneiru 
meimei 
di 
siglo 
pasá. 
Charles (Shon Cha) tabata 


komersiante i ‘landraad’, 
miéntras ku Maria Carmen 
(Shon 
Chechi) 
tabata 
embolbí den polítika, riba 
lista di Demokrat. El a 
okupá tambe masoménos 
60 aña pasá e funshon di 
diputado. 
Shon 
Chechi 
tabata hende di konansa di 
Julio (Djul) Abraham. 


Aleman 
Famia 
Hellmund 
tabata konosí na Boneiru 
for di 1868, momentu 
ku 
Ernst 
Hellmund 
a 
kumpra terenonan grandi 
riba e isla aki pa eksplotá 
komo plantashi. Den un 
benta públiko na Kòrsou 
(gobièrnu kolonial a parti 
Boneiru 
den 
parsela) 
Ernst Barend Ferdinand 
Hellmund 
(Shon 
Ernst) 
a kumpra loke ta konosí 
awendia komo Colombia i 
Bolivia. Pero el a kumpra 
tambe serka e anterior 


doñonan e plantashinan 
Guatemala, Yato Bako i 
San Bernardo, loke a hasi 
famia Hellmund un di e 
doñonan di tereno mas 
grandi di Boneiru. 
E promé Hellmund a 
yega Kòrsou na 13 komo 
landschirurgijn’, dòkter di 
gobièrnu. Tabata August 
Wilhelm Hellmund, nasé 
dia 2 di ougùstùs 1772 na 
Aschersleben, 
Alemania, 
ku a disidí riba un bon dia 
ku e ta bandoná Oropa pa 
bin biba i traha den e parti 
aki di mundu. 
Shon Ernst tabata nietu 
di August. Un di e yunan 
di 
Shon 
Ernst 
tabata 
Jules 
Wilhelm 
Frederik 
Hellmund, ku a sigui atendé 
su negoshinan na Boneiru. 
Jules ta welo di Mary. 


Bunita 
Mary James Hellmund 
a lanta huntu ku su ruman 
Charles jr. (Chaitu) den e 
kas situá kaminda awendia 
tin e edisio di Luciano na 
Playa. A basha e kas ei abou 
añanan pasá pa despues a 
traha e edisio aktual. 
Mary a bai skol básiko 
na Boneiru, pero pa estudio 
avansá el a bai Kòrsou, 
na unda tabatin tambe 
famianan Hellmund komo 
Boom. I tabata na Kòrsou 
ku Mary a bira mas konosí, 
saliendo 
komo 
Miss 
Curaçao den un kontèst na 
1952. 
Asta Mary a bira famoso 
komo e hende muhé mas 
bunita di e islanan ABC. 
E importadó di habon 
Camay por ehèmpel a usa 
e fama i foto di Mary den 
un aviso ku a sali durante 
basta tempu den e korant 
‘Amigoe di Curaçao’. Pa 
medio di e propaganda aki 
kier a kombensé damanan 
di e islanan aki ku si nan ke 
bira bunita manera Mary, 
nan mester baña ku habon 
Camay. 


Inteligente 
Mary 
no 
tabata 
solamente un muhé bunita, 
sino inteligente tambe, loke 
a resaltá den funshonnan 
ku el a okupá. Asina por 
menshoná ku Gobièrnu di 
Antia Hulandes a nombra 
Mary 
Hellmund 
komo 
direktor di Veiligheidsdienst 
Nederlandse 
Antillen 
(VNA). Un hende muhé na 
kabes di VNA tabata algu 
eksepshonal den e tempu ei 
Mary no tabata papia fásil 
di su karera na VNA, loke 
ta komprensibel mirando e 
aspekto di sekresia rondó 
di e funshon. Loke sí por 
a ripará ku Mary te algun 
aña pasá ainda tabatin un 
bon bista di e situashon 
aktual na Kòrsou. E por 
a indiká kua tabata por 
ehèmpel e famianan mas 
riku di Kòrsou, basá riba 
kontaktonan ku el a sigui 
mantené for di su anterior 
funshon na VNA. 


Prensa 
Hopi konosí Mary a 


bira despues komo esposo 
di 
Roger 
Frank 
Snow 
(1935-2017), 
anterior 
domi 
protestant, 
kende 
den añanan ochenta tabata 
embolbí den prensa na St. 
Maarten ku e korant ‘The 
Chronicle’. 
Snow tabata e segundo 
esposo di Mary, kende for 
di su matrimonio anterior 
ku Alfred George de Windt 
(1926-1969) tabatin tres 
yu hòmber: Alfred harles 
(1953), Steven Reynolds 
(1954) i Paul Anthony de 
Windt (1958). Alfred, 
konosí komo Junior, a 
traha den sektor bankario, 
miéntras ku Paul i Steven 
a bai traha ku e korant 
‘The Daily Herald’ di St. 
Maarten, huntu ku Gordon 
Snow, yu hòmber di Roger 
Snow for di su anterior 
matrimonio. 
Masoménos na 1990 
Roger Snow i Mary a haña 
nan mes den un konikto 
relashoná ku bendementu 
di e korant ‘The Chronicle’ 
na St.Maarten ku Maurice 
Keizer. Un asuntu ku a 


E último di generashon Hellmund di Boneiru 
Mary Hellmund a bai sosegá 

yega te den korte sivil na 
St.Maarten. Snow tabata 
hefe di redakshon di ‘The 
Chronicle’. 
E afèr aki i otronan a 
pone ku despues nan a 
disidí di kuminsá ku nan 
mes korant, ‘The Daily 
Herald’, ku te awe ta eksistí 
komo é korant diario riba e 
isla, ku distribushon tambe 
riba islanan den besindario. 
Mará na e korant aki Roger 
Snow i Mary Hellmund a 
instalá i operá tambe nan 
propio imprenta rotativo i 
tabata imprimí mas korant 
semanal di St. Maarten i 
otro islanan den serkania. 


Paul de Windt tabata 
aktivo 
den 
prensa 
na 
Kòrsou tambe, trahando 
pa Amigoe, Radio Hoyer i 
TeleKòrsou. 


Boneiru 
Anke 
bibá 
mayoria 
parti di su bida na Kòrsou 
i despues St. Maarten, 
semper Boneiru a keda den 
kurason di Mary. E tabata 
yama su hendenan i a bini 
selebrá tambe un di su 
kumpleañonan 
imporante 
na Boneiru. 
Algu mas ku un aña pasá 
Mary su salú a kuminsá bai 
atras. Anke ku físikamente 


el a bai atras, su memoria sí 
a keda skèrpi te na último. 
Diariamente tabata manda 


BONERIANO digital p’e, 
anteriormente 
tambe 
e 
sekshon boneriano di Extra. 


Asina e tabata tene su mes 
na altura di tur loke tabata 
sosodé riba su isla. 


KRALENDIJK – Klup 
di dama RINFA a logra 
yega 50 aña di eksistensia. 
RINFA 
ta 
abreviashon 
di Rincon Femenina. Ta 
trata di un klup di dama 
di e bario Rincon, pero tin 
miembronan tambe di otro 
bario. 
Fin di siman miembronan 
di RINFA a selebrá nan 50 
aña ku estadia na Windsock 
na Belnem. Djadumingu 
nan a asistí na un santu 
sakrisio 
di 
misa 
na 


RINFA logra yega 50 aña 
di eksistensia 


Antriol, na unda fotógrafo 
di BONERIANO tambe 
tabata presente. 
RINFA a hunga un 
ròl importante den bario 
Rincon. Nan a kuminsá ku 
un krèsh, Krèsh Bonbiní, pa 
a tene mucha chikí pa nan 
mamanan por a bai traha. 
Den 
añanan 
setenta 
diferente klup di dama a 
lanta, pero poko a keda 
eksistí te awe. RINFA sí a 
logra. 

KRALENDIJK – Luis 
Moka, Luigino Molina, a 
resultá ganadó apsoluto 
di Festival Kanto Krioyo 
di 
Rincon. 
Ya 
tabata 
alrededor di 2or di mardugá 
djadumingu ku a anunsiá e 


Rebibando ‘boutismo di popchi’ 
Luis Moka ganadó Kanto 
Krioyo Rincon 


ganadónan di e festival ku 
a kuminsá djasabra anochi 
den 
Stadion 
Antonio 
Trenidad. E anochi aki 
tabata 
kulminashon 
di 
tres anochi di festival, 
esta djárason, djaweps i 


djasabra anochi. 
Promé nalista di e 
festival a resultá Edson 
Frans, segundo nalista 
Rayshantaly oe, di tres 
nalista ohnny lijt. 
Luis Moka a sorprendé 


tantu públiko komo hurado 
ku un tema ku nunka 
anterior a bini dilanti den 
festivalnan 
anterior 
di 
Kanto Kioyo, esta boutismo 
di pòpchi. 
Redert (Bòchi) anga 


a haña título di kantante 
mas original. El a haña 
un reakshon enorme na su 
fabor di parti públiko. 
Título di e kansion 
ganadó di Luis Moka ta 
‘Angua, feneta, hilu, bol’. 

Kada mucha tin derechi 
riba kompensashon pa yu 


E kompensashon aki ta un kontribushon pa gastu di kriansa di mucha di 0 te ku 17 
aña. Tur mayor i kuidadó di yu na Hulanda Karibense tin derecho riba esaki. 
Pa kada mucha bo risibí 225 dòler pa luna. 


Bo no ta risibí kompensashon pa yu ainda? Apliká p’e na unidat SZW di RCN durante 
orario di konsulta riba djaluna òf djárason entre 1.30 or di mèrdia i 3.30 or di atardi, òf 
djabièrnè entre 8 or i 11.30 or di mainta. 


Trese un kopia di e siguiente dokumentonan: bo sédula; si bo tin un partner ku ta biba na 
e mes adrès: sédula di bo partner; un komprobante di bo number di kuenta bankario i si 
bo no tin nashonalidat Hulandes: bo pèrmit di estadia bálido i di bo yu(nan). 


Mas informashon? 
Unidat SZW di RCN | Centrumgebied z/n | 715-8888 | kinderbijslag@rijksdienstcn.com | 
www.rijksdienstcn.com 


Òf pasa durante nos orarionan èkstra di konsulta: 
- 22, 24 i 26 di Aprel entre 8 or di mainta i 7 or di anochi na ofsina di unidat SZW 
- 23 i 25 di Aprel entre 5 or di atardi i 7 or di anochi na Plasa Chiku Goeloe den Antriol 


KRALENDIJK - Fondo 
Hulandes 
pa 
Literatura 
ta organisá 13 di aprel di 
10:00 – 12:00 un enkuentro 


na 
Biblioteka 
Públiko 
Boneiru tokante un areglo 
di supsidio nobo pa obranan 
literario na e islanan den 


Karibe. Ku e supsidio ta 
duna atenshon spesial na 
oumento di e oferta di 
obra na papiamentu. E 


enkuentro ta spesialmente 
pa 
eskritor, 
intérprete, 
traduktor i organisashonnan 
ku 
proyekto 
literario. 
Personanan interesá por 
registrá 
na 
t.walta@ 
letterenfonds.nl. 
Den kurso di e aña akí 
ta bini fondo disponibel 
pa 
supsidiá 
trabou 
di 
eskritornan, traduktornan, 
intérpretenan, 
òf 
proyektonan literario na 
e islanan. Pa e fondo ta 
importante pa sa kon por 
sostené trabou di e grupo 
akí mas mihó posibel. 
P’esei Lucette Châtelain 
i Suzanne Meeuwissen di 
e fondo ta bishitá islanan 
BES i CAS di 7 te ku 14 
di aprel 2024. Ku e areglo 
di supsidio nobo, Fondo 
Hulandes di Literatura ta 
amplia su tereno di trabou. 
Romkje 
de 
Bildt, 
direktor Fondo Hulandes 
di Literatura, ta splika 
importansia di e areglo di 
supsidio nobo. “Kisas esaki 
ta un di e partinan mas 


importante di e periodo nobo 
di maneho ku ta kuminsá 
na prinsipio di otro aña. E 
maneho akí solamente por 
tin éksito si nos areglonan 
ta konektá ku nesesidatnan 
i deseonan di kreadónan 
i organisashonnan na e 
islanan den Karibe. P’esei 
nos ta spera tambe ku mas 
tantu hende posibel ke 
pensa ku nos.” 
Jennifer Pocornie, hefe di 
Biblioteka Públiko Boneiru 
ta kontentu ku e areglo 
nobo. “Ta un oportunidat 
úniko pa eskritornan lokal 
i 
otronan 
partisipá 
na 
kòmbersashonnan tokante 
kontenido di e areglo di 
supsidio. Na yanüari di e aña 
akí, a rekonosé papiamentu 
osialmente den Manifesto 
Europeo 
pa 
idiomanan 
regional i idiomanan di 
gruponan minoritario. Mi 
ta kontentu ku e areglo 
nobo lo por kontribuí na 
mas obra na papiamentu,” 
segun Pocornie. 


Tokante supsidio pa obranan literario 
Enkuentro Fondo Hulandes pa 
Literatura na biblioteka 

KATAN 
DOBLA 
SIN 
KIBRA! 


pòtmòni mes duná bo, laga bo bai kuné. Pero hendenan manera bo ta tuma 
mi pòtmòni habrié. Saka mi shen dòler gast’é awe mes! I mañan, bolbe 
lanta wak ken otro bo ta haña pa bolbe saka boso dia for di dje”. 


Meluska a grita hari…. i hasi señal ku Katan pe sigui papia. “Sigui muhé 
sigui habri bo buraku, ya asina bo por hala rosea!” Na su pal’i brasa kolo- 
kolo di karni tabata suai bai bini. “Ora ami ta sinta pensa. Kuantu mi tin 
ku traha pa paga lus i awa. Ku mi tin ku bai drumi pa mi lanta pa mi ta fet 
na trabou mañan, pa mi por duna un lès efikasmente. Abo ta na CUBA, òf 
Little Havana òf den the Rush òf ta The Touch ta baila gosa te lat di mar- 
dugá. Lanta mainta djis hawa boso punini, anto yega trabou lat tambe! Bin 
traha pata pata di beis, pèstá ku nèrvio trata klientenan vra, vra, vra. Asta 
tribi rabia ku klientenan tambe, djis pasó nan ta puntra hopi! Un ta abo ta 
sintá na ‘front desk’ ? Ken dònder nan tin ku puntra algu? Boso kier ta kara 
di kompania, pero boso ta daña kompania su kara! Kiko ku bini na moda 
boso kier tin bistí na boso atras. Boso no ta ni wòri ke moda ta pas ku bo 
figura di bòter di mayonès! Pa kana broma ku boso ta den stail. Kaminda ta 
boso mayornan boso ta fri fri plaka serka dje pa kaba di sera luna. Ora nan 
no por fia mas, boso ta bisa boso amiganan ku mama tin mal ehèmpel! Te 
ki siglo mamanan tin ku sigui kria boso? Boso ku boso hòmbernan ku tur? 


Paso boso ta asina payaso, di kumpra pa hòmber tambe bisti! Bisti nan, pa 
nan konkistá otro muhé ku loke abo kumpra pone na nan sanka! Boso ta 
kana lastra na porta di kas di hende, mei mei di luna ora boso krus ta abou, 
pa asina sisti boso stoma. Pero fin di luna ora boso tin dòsplaka dòria den 
saku hende no ta haña boso mira mes! Ni pa pidi boso un fabor. Stima 
mi stima para na bar òf snèk òf restorant, opservá bosnan wak kon boso 
ta pasa riba hende, apénas habri boka saludá. Pero na momento ku no tin 
gasolin den tanki, direpente m’á bira amiguis òf kolega! Ta payaso mi ta? 
Na hèpi hour boso ta pasa boso dos ora, pará ta bebe ku kèlki den man 
hisá na laira pa hende por apresiá boso uñanan, boso Pandora, shimis di 
Shein. Anto na trabou laga boso para mei ora largu ya boso ta reklamá 
abusu kontra trahadó, paso a laga boso para hopi! Tur wikènt ta kome 
lomitu na trùk di pan ku plaka fiá. Anto den siman ta skonde kou pida pan 
ku pindakas tur tapá den fòil, ku kasi kasi bo ta mira koló dje belèg. Kaba 
di kome spula boka lihé lihé pa boka no keda hole pinda, kere hende no ta 
wak bosnan? Anto dia por kome pan ku salada di krap ta bin broma habri 
pan den kara di hende. 
Ora pòtmòni lèn ni kantina boso no ta pasa, pa hende no brua pidi boso pa 
manda un ko! Pero boso si tin e kurashi di yega den hende bisa hende pa 
manda boso trit? Ami ta trit, niun krou! Mi no ta trit niun hende ku brasa i 
bèl i pia mesun fuerte ku mi, ku por lanta kana yega un lugá hul nan kurpa 
manera ami ta huliendo di mi! Anto si gobièrnu mester skucha boso papia? 
Netamente boso ta papia masha malu dje pais. Pero ta boso mes ta senk e 
tiki tiki mand’é abou ku boso kondukta di parasit. Si mi tin ku trit mi ta trit 
mi mayornan, mi yunan, mi rumannan, i mi primunan.. Ta nan ta mi famia. 
Ta nan mi tin obligashon kuné. 


Niun hende mas! E plaka den mi pòtmòni ta pa mi i mi famia! Òf kualke 
hende ku difikultat mental òf físiko. Katan masha ten no ta gasta Katan 
su plaka ku hendenan ku kier abuzá di Katan su bon kurason mas! Paso 
Katan no ta payaso ni banko! Ku banko mes a bira ta pidi bo henter bo 
bòm di kil pa nan fia bo dòria dos plaka! A reina un silensio den Luciano. 
Bo por a skucha un feneta kai. Te patras aya den e huki pegá ku kaminda, 
un hòmber laga mi koregí mi mes, un ‘Pai’ a kuminsá klap ku su mannan. 
Klap……klap……..klap…….klap… E zonido a kontinuá ku un intermedio 
di un pousa kòrtiku. E hòmber a yama e waiter i a bisa e waiter: “Puntra 
e dos damsnan ei kiko nan kier, i ami ta paga! E kriki den Meluska a bolbe 
presentá:”Katan amiguis, bieu fo’i stail, manera nos ta, ainda nos ta haña 
un Pai paga kos pa nos. Manera e eiskrimnan a yega, Meluska a kue su kùp 
bisa Katan poko poko den orea: “Laga mi bai sinta serka hende gezellig….. 
bo ta laf hende!” Kual Katan a lag’e pasá: Danki Señor! Amèn! 


Katan a bai sinta den Luciano. Pa Katan disfrutá di un bon eiskrim. Katan 
kier a sinta wak kon e barku di turista ta lòs i nabegá bai pèrdè den hori- 
zonte. Ta bon pa anhelá sierto senarionan asina. Pa sikiera sinti e satisfak- 
shon, i imaginá bo mes riba e barku ei bandonando Boneiru. Hende ku ta 
traha duru mester por regalá su mes sikiera un eiskrim di dos dòler. Sinti 
e satisfakshon di por kana drenta un establesimentu, mustra dede òf piki 
loke bo kier. Yega na e kahera, manda bo man saku, saka bo pòtmòni. Frifri 
poko plaka paga, sin kupa bo kabes ku nada. Ora bo kabes ta bashí sin 
niun preokupashon e eiskrim ta baha mas dushi. Mas bo lembe na dje, mas 
pas mental bo ta krea. Lembementu di eiskrim ta bon pa mente di kualke 
muhé òf hòmber soltero. 
Sintá den Luciano, Katan ta mira un konosí ta kana drenta. Meluska brag- 
adam! Nos ta yam’é Meluska bragadam, pasobra un biaha nan a hasi un 
mal chansa kuné na skol. Ora e tabata bai sinta. Un amigu di dje a hala e 
stul patras. Bon konfiá el a bai sinta. Segun e tabata bai patras e pober a 
keda tira man wak kiko e por kue tene. E promé kos ku el a haña den su 
bista tabata rabu di kabei di otro mucha muhé sintá den su banda. Meluska 
a gara e kabei di Louisa portugues tene duru. 
M’a mira Louisa su garganta bai patras manera fer di bòlpòint. Ten ku mi 
kier reakshoná tabata lat. Louisa tambe den su spantu, a kue mi tene ku 
tabata pará banda di dje. Louisa i Meluska i Katan nos tur tres a suta abou. 
Ku mesa ku stul i tur loke tabatin riba nos mesanan poné. Tabata un bo- 
chincha di otro mundu kompañá ku mashá gritamentu. Tur dosente a sali 
riba gan wak kiko te motibu dje dezòrdu. Ora nos tur a kere ku e asuntu ta 
kaba akinan. Meluska a lanta for di eibou, manera un piská buladó. Baha 
ku tur su peso hèvi duiti riba e gai ku a hala su stul atras. E gai no a fer- 
waktu ku Meluska ta atak’é asina feros. E ku Meluska a bai kai den kashi di 
yùfrou Gomez. Basha tur obra di man abou. Tabatin algun bòter di kuminda 
di beibi ku fèrf den dje. Ku tambe a kai kibra. Flur di lokal a keda manera 
un fiesta di LGBTQ+. Meluska no ta’tin kunes ku glas por kòrt’é! E a keda 
drumí riba e gai eibou ta yena e pobersitu su kabes ku kònòpi. Amiganan a 
bula riba Meluska trata na rank’é for di pober skeni. 


Pa nada di mundu Meluska no kier a lag’é bai. Yùfrou a keda grita: “Kita 
nan, kita nan, kita nan!” Pero e mes no a tribi yega serka.” Ken ami bai kita 
pelea? Pa Meluska bira kue mi tambe ku sla? Laga sokete!” Katan tambe 
a keda pará mes leu ku yùfrou. Pero Katan tabata grita otro kos: “Batié 
Meluska Batié! Kibra su man ya e no ta laga bo kai nunka mas! Blousa su 
wowo! Si hart’é, hart’é ku moketa. Kibra si snùit, plam’é for di otro. Ora a 
logra lanta e mashin di betòn for di riba Skeni. Katan a yega tene Skeni 
na kachete hak e wanta eibou drumi. “Esei ta pa bo no mete ku hende di 
Boka Samí!” Kada bes ku mi mira Meluska e bringamentu aki mester pasa 
mes ora den mi kabes. Manera un buldozer Meluska pasa riba pober Skeni 
su kabes. Djei e nòmber Bragadam a sali. No pa e zonido di kaida. Pero 
pe vürwèrk di kònòpi ku tabata kai en kabes di Skeni manera tapeit. Sin 
pousa! Anto pa koroná e obra e pagara a kaba ku vladap vladap di KATAN. 
Biniendo bèk. 
Ora Meluska su wowo a kai riba Katan. Meluska a grita Katan su nòmber 
asina duru. Pone tur hende lebumai loke nan ta hasi den Luciano, pa bira 
wak ken ta Katan. Sin ku mi ofresé stul e dinamit a hisa su 90 kilo i algu 
mas Su stèm ta laga mi kòrda Clara ku tabata kanta den misa na Playa. 
Boso sa e zonido di kriki den un igra di solo mèrdia??? Awe asina Meluska 
su stèm tabata, Clara Kriki di Pastó. Sin warda kontesta Meluska a benta 
su masa di gravedat den e stul mi dilanti. “Katan manda mi un trit!” E a bisa 
mi den e mesun tono ku e a saludá. E a kue su tas di marka Louis V. benta 
riba mi e mesa den Katan su kara. Mi ta kere pa laga Katan komprondé ku 
el a lèvel òp! Katan su wela semper a bisa Katan: “Plaka ta plasentero. 
Si plaka no tabata plasentero awe tur hende lo tabata mionario. Ta masha 
plaka ta pasa den hende su man tòg nan ta bashí. Plaka ta drenta sali, bo 
tin ku sòru sak’é na kosnan ku ta bale la pena bo gast’é kuné, manera ku- 
minda òf un bòter di zürstòf pa tené bo na bida (esta si bo tin gana di sigui 
biba), i un seguro di entiero. Tur sobrá kos ta innesesario gasta bo plaka 
kuné”. M’a hisa kara wak su dedenan. Esakinan tabata di rushi, ku yen 
blen blen ku tabata lombra manera djamanta. Su sehanan tabata yená ku 
tatuahe di enk pretu ku ta subi bai laira, buskando su shelu di su frenta di 
tutu pa yega. Ami no sa kon un hende por hinka den su kabes pa kambia 
nan fachada di kara pa algu asina fastioso. Meskos ku un mònster di teror 
el a keda. Katan a puntr’é: “Si bo no a haña mi sintá aki den, kiko bo mes lo 
a trit bo mes?” Meluska a kontestá Katan: “Lo m’a bebe nan awa, sali bèk”. 
Katan a lanta basha poko awa pe, poné su dilanti kai sinta bèk. “O Katan!” 
E a grita mas duru ainda. “Ta Bonaire a hasi bo chip asina?” 
“Nò …….no tira falta riba Bonaire!”. Katan a respondé. “Pasobra Bonaire 
ta bon bon! Ta hendenan manera boso asina a habri mi wowo”. Meluska a 
dal un slòk dje awa, akomodá su mes den e stul i bisa Katan: “Papia lora 
papiaaaaaa bati bo lep manera bo so por hasié!” Katan a djis wak ku no tin 
niun mucha chikí den su banda p’e kaba di manda la. “Bo sa no, laga mi 
splika bo. Mi no tin problema pa duná bo nada. Mi por hisa kontenido di mi 


KATAN NO TA BANKO 

Tonchi, parse ku ‘fat- 
bikes’ 
ta 
birando 
un 
problema tur kaminda. 


Awèl sí. Na Boneiru tambe. 
Solushon ta fásil. Pone nan 
na diet. 


DEN PASO DI 


BÒI 


Riba facebook di BONERI- 
ANO tin un sekshon kamin- 
da ta hasi un pregunta di 
dia, kompañá mayoria bes 
pa un foto. Un pregunta re- 
sien tabata ken e dos per- 
sonanan riba e foto aki ta. 
Kontesta ta ku riba e foto 
aki por mira na man robes 
Olivero Montero i na man 
drechi August de Geus. 
Tras di e foto aki tin un his- 
toria interesante ku lo bai 
pèrdí si mi no duna un sp- 


likashon adishonal. 


*** 
Ta trata di un foto saká entre 
40 pa 45 aña pasá na kas 
di Olivero Montero na Nort 
di Saliña. Olivero, ku nòm- 
ber di kariño Robé, tabata 
un hende markante ku m’a 
konosé den dékada seten- 
ta, tempu ku mi tabata biba 
den Antriol Pabou. E tabata 
pasa na mi kas kombersá 
i un biá, bon burachi, a re- 


sultá den lodo di Saliña. Mi 
a bai yud’é sali for di lodo, 
loke el a apresiá masha 
hopi mes. Nos a keda den 
kontakto ku otro i a bira su 
amigu. 


*** 
Via komedia (e obra Den 
Pèrtá di Eligio Melfor den 
kua Lilian yu di August de 
Geus ku mi a aktua) mi a 
bini den kontakto ku De 
Geus, kende tabatin un ká- 
mara (chèk e foto) di graba 
video. De Geus a bini ku e 
idea pa nos bai graba en- 
trevista ku hende grandi 
tokante nan bida i kosnan 
di ántes. Bon mirá, por bisa 
ku ta De Geus a pone mi 
riba e kaminda pa bini ku e 
programa Herensia. 


*** 
E promé persona ku nos a 
graba tabata Olivero Mon- 
tero. Mi ta kòrda kla ku ta- 
bata un djadumingu mainta 
ku hopi yobida. Despues di 
Olivero nos a graba sigur 
dos pa tres programa mas. 
Un di nan tabata ku Maria 
Scherptong di Tera Kòrá, 
ku nan sa yama Maria Pia 
di Palu, pasobra e tabatin 
un protésis di palu pa rem- 
plasá un di su pianan. 
Lástima ku nos no tin e pro- 
gramanan aki ku De Geus 
a graba mas. 


*** 
Olivero a muri den un ak- 
sidente di tráfiko. Outo a 
alkans’é pegá ku Mentor. 
E tabata move hopi den e 
área ei bou di su awa. 


E tabata dal su beternan na 
entre otro snèk di Achi, pa- 
riba di Papa Cornesschool. 
Djei e tabata kana bai kas. 
Un dia ku resultado fatal. 
*** 

Di dos Djadumingu di Pasku di Resurekshon, 
Fiesta di Dios su Mizerikòrdia 
Promé Lektura 
: Echonan 5, 12-16 
Salmo 
: Salmo 118, 2. 4, 13-14. 22. 24 
Di dos Lektura 
: 1Pedro1, 3-9 
Evangelio 
: Huan 20, 19-31 


E buki di Hechonan di 
Apòstelnan tabata un regalo 
Ku Spiritu Santu a duna nos 
pa medio di Lukas. E evan- 
gelista aki tabata ke kompletá 
su obra ku e buki nobo aki, 
pa medio di kua nos a sa kon 
e komunidat primitivo di 
Herusalèm a bai kresiendo i 
asta ekstendé su mes pa hopi 
otro pueblo ku no tabata hu- 
diu. 
Naturalmente e komunidat 
primitivo tabata formá eksk- 
lusivamente pa israelitanan 
kombertí na e fe nobo. Lo a 
tarda algun aña pa kuminsá ku 
e trabou misionero entre e 
paganonan, e proménan di 
kua tabata e samaritanonan, 
mará na e promé persekush- 
on sufrí pa e siguidónan di 
Hesus den Herusalèm. 
E komunidat primitivo aki, 
maske nos no konosé t’e den 
detaye, di manera nesesario 
mester a supdividí su mes, 
komo ku ta bisa nos ku riba 
dia di Pentekòster a alkansá 
tres mil, i e kantidat aki a sigui 
krese. 
Lugánan di reunion lo taba- 
ta e kasnan mas apropiá di 
esnan envolví, maske nan no 
a stòp di asistí na snoa i na 
Tèmpel. No a eksistí un kie- 
bro inmediato, pues tur a re- 
konosé ku loke nan a kere an- 
teriormente tabata base di e 
fe den Hesukristu. E tabata e 
Mesias anunsiá pa e profet- 
anan i sperá pa e pueblo di 
Israel. 
Si despues a surgi kiebro 
tabata pa e nengamentu di e 


dirigentenan i di hopi hudiu pa 
aseptá a Hesus, loke a duna 
komo resultado persekushon 
i morto di e promé mártirnan, 
manera Esteban i Hakobo. 
A yega momento ku kris- 
tiannan a ser ekspulsá di e 
snoanan i tabata tene nan 
propio reunionnan, maske nan 
tabata hasi uso di e bukinan 
di Tèstamènt Bieu ku lo a sigui 
siendo reverensiá komo Pal- 
abra di Dios t’e ku dia djawe. 
Algu ku ta resaltá den e 
lektura aki ta ku kombershon 
den forma nesesario mester 
hiba, na amor entre ruman- 
nan, transformá den obra di 
miserikòrdia i kompashon. 
Asina riku i pobernan a 
kombibí, i un i otronan tabata 
aportá lo mihó di nan mes, 
kreando un berdadero komu- 
nidat den kua tur hende taba- 
ta disfrutá i ningun hende taba- 
tin nesesidat di loke ta mas 
esensial. 
E ideal aki, naturalmente, 
ta sigui siendo realidat entre 
nos. Maske añanan a pasa i 
situashon den kua awe ta 
bibando ta diferente di e esun 
di kuminsamentu , no ta laga 
di ta realidat ku den un ber- 
dadero komunidat kristian 
mester eksistí e mesun deseo 
aki di konfraternidat i yudan- 
sa mutuo. 
Si esaki no ta presente , e 
komunidat aki lo transformá 
den un klup di amigu o un en- 
tidat sosial sin kompromiso 
ekstremo, pero e lo no ta un 
komunidat kristian outéntiko. 
Fe ku mester karakterisá 


disipelnan di Hesus tin, den 
forma nesesario ta hiba nan na 
amor. Nos sa, i asina San 
Pablo ta enfatisá esaki (1 Ko- 
rintionan 13,13), ku e tres vir- 
tutnan distintivo di kristiannan 
ta fe, speransa i karidat, e últi- 
mo aki pa ser komprendé 
komo e amor na tur prueba. 
Karidat ta esun mas impor- 
tante di tur, pasobra s e lo ta e 
úniko ku lo keda pa hinter eter- 
nidat. Esaki no ta nifiká ku fe 
no ta importante, pues sin es- 
aki amor lo no tin su fundeshi. 
Asina ta laga nos mira e evan- 
gelio di awe, den kua ta konta 
nos di e promé dos aparis- 
honnan di Hesus na su após- 
tolnan despues di su resurek- 
shon. 
Algu ku ta yama atenshon 
ta ku e evangelista Huan ta 
enfatisá ku e promé tabata 
“riba e atardi di e promé dia di 
siman” i e di dos “ocho dia 
despues”, kier men, tambe un 
promé dia di siman. Esaki 
tabata un di e basenan pa kon- 
siderá ku e dia aki lo kombertí 
den “djadumingu” òf “dia di 


Asina Huan Pablo II a deklará e di Dos Djadumingu di Pasku di Resurekshon. Di algun 
manera, nos tur ta komprondé ku Dios ta infinitamente mizerikordioso, pero Dios tambe ke 
ekspresá su mizerikòrdia atraves di Iglesia. Iglesia ta terminá siendo e “sakramentu di e 
mizerikòrdia di Dios”. 
Un persona ta puntra si semper nos ta haña den dje e mizerikòrdia divino aki. Un miz- 
erikòrdia ku ta ehersé i ta duna testimonio, promé ku tur kos, den e Sakramentu di Peniten- 
sia. Aki ta un di e responsabilidatnan grandi di esnan ku ta ehersé e ministerio aki. Ta posibel 
ku, hopi bia, nos ta sinti nos mes mas hues ku mizerikordioso. Di einan ku e berdadero 
problema di konfeshon i di e konfesornan no ta skuchamentu di pikánan i los i haña sa di bida 
di otronan. E berdadero problema ta den mi aktitut, mi palabranan i hasta mi humor ta revelá 
i ta pone di manifiesto bondat, amor, komprenshon i mizerikòrdia di Dios. 
Nan ta bisa ku e Saserdote di Ars, ku frekuensia, ora e tabata topa ku penitentenan será 
den nan mes i ku no tabata dispuesto na konvershon, tabata yora den e konfeshonario. Un 
bia nan a puntr’é ta dikon e ta yora, di forma amabel el a kontestá: “Mi ta yora loke abo tin 
ku yora.” 
Ta p’esei e sakramentu di Penitensia o Konfeshon ta un di e maravianan di mas grandi di 
Iglesia pasobra ta einan kaminda Dios ta bira mizerikordioso personalmente ku kada un, ta 
einan kaminda kada un ta sinti su mes komprendé, stimá i pordoná dor di Dios. Sakramentu 
maravioso, “berdadero milager di amor”, un amor ekspresá atraves di un hòmber pekador 
komo sobra pekadornan. 


Señor”. 
Den e promé aparishon 
Hesus ta konsedé na tur e 
apóstolnan, ku tabata reuní 
kisas den e mesun lugá ka- 
minda a selebrá e Último 
Sena, ku eksepshon di Tomas, 
e poder di pordoná piká. Si 
promé a duna e poder aki na 
Pedro, awor E ta ekstendé 
esaki na e otronan, i klaro ku 
tambe na nan susesornan. 
Nos lo por a bisa ku na e 
momento ei Hesus a instituí e 
sakramentu di Rekonsiliashon 
òf Penitensia, e instrumento 
maravioso di su miserikòrdia 
p’asina ku nos risibí pordon 
di nos pikánan. 
Den e di dos aparishon, 
Tomas ya presente, Hesus a 
enfatisá e nesesidat di fe. E 
apóstol ei a ninga di kere den 
resurekshon, eksigiendo, 
manera hopi awe, esta di ... 
mira pa kere. 
Pero ora Hesus a invit’é pa 
mishi kuné i konstatá , e 
inkredulidat a disparsé i ta ka- 
mbia den un konfeshon di fe 
den dibinidat di Kristu: “Mi 


Señor i mi Dios”. 
Aki Hesus ta probechá pa 
deklará ku felis ta esnan ku ta 
kere,sin mira MI. Esaki ta un 
tema ku Pedro ta toka den su 
promé karta, di kua awe nos a 
skucha algun párafo. El a bisa 
nos tur ku nos fe mester ser 
pone na prueba ku sufrimentu i 
diferente difikultat ku ta nifiká 
ser kristian, manera ta pone oro 
na prueba poniendo esaki den 
kandela, p’asina nos por gosa 
den e gloria ku Kristu, “ounke 
nunka boso a mir’é; ma paso- 
bra boso ta kere den djE,, i es- 
aki ta yena boso kurason ku un 
goso asina grandi i glorioso ku 
palabra no por ekspresá; i boso 
ta logra e meta di boso fe, esta 
salbashon di almanan”. 
E fe aki ku ningun hende ta 
mira ta loke ta pidi di nos. Un 
konfiansa apsoluto den e 
promesanan ku Hesus a duna 
nos, poniendo den práktika su 
siñansanan, t’e ora ku yega e 
dia den kua nos ta alkansá e 
gloria den siglo i siglonan kuné i 
pa E. 


Dia di divino mizerikòrdia 

ARUBA 
STATIA/SABA/ST. MAARTEN 


P H I L I P S B U R G 
-- KNMI ta spera un 
temporada di orkan aktivo 
den Atlántiko for di yüni, pa 
motibu di e temperaturanan 
sorprendentemente haltu di 
awa di laman i e retiro di 
e fenómeno klimatológiko 
natural El Niño. Komo 
resultado, 
tormentanan 
tropikal den e parti sur di 
Atlántiko Nort, por bira 
mas 
fásilmente 
orkan 
poderoso. 
E 
orkannan 
akí 
di 
Atlántiko despues ta move 
den 
direkshon 
wèst 
i 
nortwèst. Eksaktamente ki 
área nan lo afektá no por 
bisa di antemano. “Hopi 
orkan ta originá serka e 
islanan di Kabo Verde i ta 
move bai Karibe, òf kosta 
ost di Merka,” Iris Keizer, 
un spesialista di klima di 
KNMI pa Karibe, ta bisa. 
Shete aña pasá Sint 


Di Sint Maarten te Miami òf New York 
KNMI ta spera hopi orkan e aña akí 


Maarten a sufri total, ora 
orkan Irma a pasa i a daña 91 
porshento di e edisionan. 
“Ademas, 
dos 
siman 
despues di orkan Irma, 
otro orkan di kategoria 5, 
Maria, a move sur pasando 
pa Saba i Sint Eustatius. E 
orkannan akí tambe a forma 
den un temporada di orkan 
ku kondishonnan similar 
na loke nos ta spera ku nan 
lo tin e aña akí,” Keizer ta 
bisa. 


Orkan poderoso 
E 
ta 
relashoná 
ku 
temperaturanan di awa hopi 
mas haltu ku e promedio ku 
a tuma poseshon di e área 
pa un aña. E awa tibio akí 
ta e motor di desaroyo di 
orkan, segun eksperto den 
orkan, Nadia Bloemendaal, 
di 
KNMI. 
“Un 
orkan 
mester di awa di laman di 
por lo ménos 27 grado. Tur 


balor mas haltu ku esei, 
ta niká mas energia pa 
e sistema meteorológiko 
i p'esei tambe orkannan 
potensialmente mas pisá.” 
Despues tin un di dos 
faktor, 
Bloemendaal 
ta 
bisa: “Poko diferensia entre 
bientu na supersie i esun 
di altitut haltu. Durante El 


Niño, e diferensia ta grandi. 
Despues bientu fuerte ta 
bula riba e tormentanan 
tropikal promé ku nan 
por bira orkan. Aña pasá, 
esaki a para e orkannan 
di Atlántiko, apesar di e 
temperaturanan haltu di 
awa.” 
Pero awor ta parse sigur 
ku El Niño a disparsé 
na 
kuminsamentu 
di 
temporada di orkan. Tambe 
tin un chèns grandi ku 
despues nos mester atendé 
ku e kontra parti, La Niña, 
Bloemendaal ta bisa. Esaki 
generalmente ta niká ku 
tormentanan 
tropikal 
ta 
haña mas tempu pa bira 
orkan. 


Diesun orkan 
KNMI no ta e úniko 
ku ta spera un temporada 
di orkan aktivo. Colorado 
State University a emití su 
pronóstiko anual di orkan 
djaweps. Segun e instituto 
Merikano, den e próksimo 
temporada te ku 11 orkan 
lo asotá e region i 23 otro 
tormenta tropikal. 
“Esaki ta su mayor 
kantidat 
di 
orkan 
pronostiká,” Bloemendaal, 
eksperto den orkan DI 
KNMI, 
ta 
bisa. 
“Ta 
duna un indikashon ku e 
investigadónan akí tambe 
ta spera un temporada hopi 
aktivo.” 
E temporada di orkan 
den Atlántiko ta kuminsá 


osialmente dia 1 di yni i ta 
terminá dia 1 di novèmber. 
E periodo di mas intenso, ta 
entre mei di ougùstùs i mei 
di òktober. 


El Niño i orkan 
El Niño ta un fenómeno 
natural di klima ku ta 
oumentá kada algun aña. 
E awa den e parti ost di e 
Pasíko ta mas kalor ku 
normal. Esaki a sosodé na 
2023 i a yega su punto mas 
haltu na desèmber último. 
E efekto di El Niño ta 
varia for di deslisamentu di 
tera na Perú te ku kandela 
di mondi na Indonesia i 
blankiamentu di koral na 
Australia. 
El Niño tin un efekto 
di 
atemperashon 
riba 
orkannan 
di 
Atlántiko, 
debí 
na 
un 
diferensia 
temporalmente mas grandi 
den forsa i direkshon di 
bientu riba supersie di tera 
i na altitutnan mas haltu 
den atmósfera. Pa e motibu 
akí, tormentanan tropikal 
no por krese vertikalmente 
bon, resultando den ménos 
orkan. 
Ta spera ku El Niño 
lo disparsé na inisio di 
e temporada di orkan. E 
awa den Oséano Atlántiko 
lo ta hopi kayente pa hopi 
tempu. E awa kaluroso 
akí ta kousa oumento di e 
korientenan di aire for di 
kua tormentanan tropikal i 
orkan ta forma. 


PHILIPSBURG 
-- 
Dia 3 di aprel e ekipo di 
basketbòl Dream hasers, 
a yama bon biní ku orguyo 
na Omar Ottley, kende a 
uni ku e ekipo pa presentá 
su unifòrmnan nobo pa e 
temporada 2024. Ottley, 
representando e fundashon 
‘Only We Can Save We’, 
generosamente a patrosiná 
e unifòrmnan di e ekipo 
pa e siguiente temporada 
2024. 
E n di siman akí e 
ekipo 
Dream 
Chasers 


ta biaha pa Tortola pa 
kompetí den e hopi sperá 
kampionato 
di 
Karibe 
2024. Representando St. 
Maarten, e ekipo lo enfrentá 
un kompetensia duru di 
shete otro pais, kada un 
kompitiendo pa e trofeo i 
un premio di kèsh di 5 mil 
dòler. 
E gerente di e ekipo, 
José Helliger, ta rekonosé 
ku gratitut e kompromiso 
inkoherente di Omar Ottley 
den e último añanan. Ottley 
no solamente a tuma un 


paso dilanti pa apoyá e 
ekipo durante e torneo 
importante, pero tambe 
a patrosiná e práktika di 
basketbòl di e ekipo i a 
kontribuí na e hür di e 
fasilidatnan di práktika. 
Su kontribushon tabata 
fundamental pa e éksito 
di e ekipo i su dedikashon 
ta un ehèmpel briante pa 
hungadó i fanátiko. 
E 
ekipo 
Dream 
Chasers tambe ta deseá 
sinseramente di gradisié 
tur otro spònser ku a 
hasi e biahe inkreibel akí 
posibel. Nan sosten a yuda 
pone e fundeshi pa e éksito 
di e ekipo i en realidat 
tabata fundamental den e 
esfuerso akí. 
mar ttley a konrmá 
su kompromiso kontinuo 
ku 
Dream 
Chasers, 
primintiendo di sigui yuda 
keda biá ku e por. Su meta ta 
pa krea oportunidatnan pa 
e siguiente generashon di 
atleta lokal, segurando un 
futuro briante i prometedor 
pa e komunidat deportivo 
di St. Maarten. 


Estreno unifòrm ekipo di basketbòl Dream Chasers 

ARUBA 
ARUBA 


ORANJESTAD -- Na 
nal di e siman di bishitanan 
escolar, Minister Xiomara 
Maduro di Cultura a bishita 
Prinses Amalia Basisschool 
pa asina presencia nan 
celebracion di Himno y 
Bandera y alabes combersa 
cu e muchanan tocante e 
dia aki y e importancia di 
celebr’e. 
Durante henter e siman, 


Minister Xiomara Maduro a bishita 
Prinses Amalia basisschool 
Minister Maduro a tene 
charla cu diferente klas di 
e scolnan cu ela bishita. E 
focus di su charla tabata 
pa inculca e sentido di 
orguyo den nos muchanan 
pa asina nan por sinti nan 
mes orguyoso di nos Pais. 
Locual a resalta di e charla 
di e mandatario y locual cu 
ela pone enfasis riba dje ta 
cu loke cu ta haci Aruba 


O R A N J E S T A D 
- 
Recientemente, 
Prome Minister Evelyn 
Wever-Croes a reuni cu 
señora 
Jeanette 
Baars 
di 
Coördinatiecentrum 
M e n s e n h a n d e l 


Prome Minister Evelyn Wever-Croes: 
Aruba ta un "one happy island", no tin luga pa 
traficacion di hende ni pa sclavitud moderno 
Mensensmokkel 
Aruba 
(CMMA), pa combersa 
riba tur loke mester wordo 
haci pa asina CMMA, 
por 
haci 
su 
trabou 
debidamente. 
Prome 
Minister 
a 


indica cu tracacion di 
hende ta un problema 
serio, y lamentablemente, 
na 
Aruba 
tambe 
nos 
conoce e problema aki. 
Pa e motibo aki, e ta di 
suma 
importancia 
pa 
comunidad semper keda 
alerta, y na momento cu 
tin un sospecho di un acto 
di tracacion di hende, pa 
meld esaki imediatamente 
na instancianan concerni. 
Manera 
ta 
conoci, 
den e region Caribe, e 
situacion geopolitico ta 
pone cu hopi ta esnan cu 
ta desespera pa sali di nan 
pais, y aki ta unda esnan 
cu ta comete e acto baho 
aki, ta tuma bentaha di 
e situacion, sacando e 
personanan aki di nan pais 
bou promesanan falso. Na 


Aruba, e casonan aki ta 
pasa hopi den e sector di 
construccion, prostitucion, 
y trabounan domestico, 
na unda e personanan 
ta wordo treci akinan y 
manera nan yega ta kita 
nan paspoort, nan libertad, 
no ta duna nan oranan 
liber y ta pone nan traha 
pa poco placa. 
Tracacion di hende 
ta un acto castigabel pa 
ley. P'esey ta importante 
pa comunidad completo 
ta alerta, y pa meld 
inmediatamente, 
na 
momento cu tin sospecho 
di un acto di tracacion. 
Unabes 
cu 
CMMA 
haya un melding, nan lo 
investiga e caso y si ta 
trata di tracacion, nan 
busca e manera pa por 


yuda e victima. Pa CMMA 
e ta importante pa sigui 
crea conscientisacion, y 
di por conta cu e sosten 
di comunidad na purba 
combati e problema serio 
aki. 
Pa meld cualkier caso 
di tracacion, por haci 
esaki mandando un email 
pa info@cmmaruba.com, 
via whatsapp 5975223 of 
via Facebook Messenger 
CMMAruba, 
cu 
tur 
informacion cu por ta 
relevante. 
"Aruba ta un "One 
Happy Island" y nos kier 
mantene asina. Riba e 
isla aki, no tin luga pa 
tracacion 
di 
hende, 
ni sclavitud moderno", 
Prome Minister a expresa. 


asina unico y special ta 
nada mas y nada menos cu 
nos mesun hendenan. Sea 
naci na Aruba of cu nan a 
bin for di otro Pais y haci 
Aruba nan hogar, ta nos 
dushi hendenan ta haci nos 
Pais locual cu e ta. 


Minister Maduro ta mira 
bek na un siman exitoso 
unda cu tur scol a duna un 
toke special na e celebracion 
di Dia di Himno y Bandera. 
E mandatario ta gradici 
cabesante, 
cabesante 
suplente, sta y personal di 


Prinses Amalia Basisschool 
pa e bunita recepcion y 
alabes ta gradici tur mucha 
cu a duna e mandatario un 
caluroso bonbini na nan 
scol. Cultura bo tin cu bib’e 
y cu bo participacion bo ta 
engrandece. 

ARUBA 
KÒRSOU 


W I L L E M S T A D 
-- Djamars 16 di aprel 
kuminsando 
10’or 
di 
mainta, Rijksdienst voor 
Ondernemend 
Nederland 
(RVO), ta organisá un 
seshon di pregunta i kontesta 
online tokante e supsidio 
‘Support 
International 
Business’ (SIB). Si akaso 
bo ta un empresario aktivo 
na Kòrsou, Aruba, Boneiru, 
St. Maarten, Saba, òf St. 
Eustatius, ku e ambishon 
pa ekspandé bo negoshi den 
eksterior, RVO por sostené 
bo via e supsidio akí. 
Ku e supsidio di SIB, 
empresarionan por nansiá 
aktividatnan 
den 
nan 
empresa ku lo mehorá nan 
oportunidatnan den paisnan 
di interes den eksterior. 
E seshon di pregunta i 
kontesta ku lo tuma lugá dia 
16 di aprel, ta bai enfoká pa 
kontestá tantu preguntanan 


Posibilidat di supsidio pa ekspandé negoshi den eksterior 


di e empresario ku ya ta 
konosí ku e supsidio di SIB, 
komo tambe empresarionan 
ku awor ta keda introdusí 
na esaki. 
No 
solamente 
e 
empresario por partisipá na 
e seshon akí, pero tambe 
profeshonalnan ku ta yuda 
empresarionan 
ku 
nan 
aplikashon pa supsidionan 
disponibel, 
inkluso 
e 
supsidio di SIB. 
Empresarionan ku ke 
partisipá mester ta konosí 
kua merkado ekstranhero 
e ta deseá di eksportá su 
produkto òf servisio p’e i 
mester mustra e kapasidat 
i ambishon pa tuma e 
siguiente 
pasonan 
pa 
ekspandé su negoshi den 
eksterior. Partisipashon na 
e seshon ta grátis, pero ta 
rekerí registrashon promé 
ku djaluna 15 di aprel. 
Despues di registrashon, 


e partisipante ta risibí un 
e-mail ku informashon i 
dato pa por djòin e seshon 
online dia 16 di aprel. 
Durante e seshon di 
pregunta i kontesta akí, 
ta risibí informashon kon 


RVO i SIB por sostené den 
hasimentu di negoshi den 
eksterior, e kondishonnan pa 
apliká pa e supsidio di SIB 
i kon pa apliká, pero tambe 
tin espasio pa kontestá 
preguntanan spesíko di 


e partisipantenan. Sí tin 
kualke pregunta tokante 
e seshon akí, por tuma 
kontakto 
via 
sib@rvo. 
nl, òf via ME na info. 
meo@gobiernu.cw, pa mas 
informashon. 


WILLEMSTAD -- Un 
kaso hopi straño a tuma 
lugá na Hulanda kaminda 
e hóben Tariq Martina 
ta keda señalá dor di un 
taksista, kende ta mira un 
persona hóben ta kana tur 
straño kantu di kaminda 
manera tur di dualu. Dado 
momentu e persona hóben 
akí ta sak den otro i kai 
abou. 
E taksista ta stòp su 
vehíkulo i baha pa wak kiko 
a pasa ku e hóben i a bati 
alarma mesora yamando 
polis i ambulans na e sitio 
pa duna asistensia. 
Ta trata di e hóben Tariq 
Martina, kende a sak den 
otro kantu di kaminda i 


Hóben yu di Kòrsou ta fayesé di 
un forma misterioso na Hulanda 
mester a keda transportá ku 
rapides pa departamentu 
di emergensia di hospital. 
Lástimamente un par 
di ora despues ta drenta 
e notisia ku e hóben a 
fayesé. Mesora a hasi 
outopsia pa por saka afó 
di kiko e hóben a fayesé. E 
outopsia a determiná ku e 
hóben tabatin sangramentu 
di paden. A start un 
investigashon mesora pa 
sa kon bin e hóben tabata 
sangra di paden. Polisnan 
a wak tur kámara den 
bisindario pa por saka afó 
sí ta bati a bati e hóben òf 
ta un vehíkulo lo a dal’é, 
pero no tin nada konkreto 
ainda. 


W I L L E M S T A D 
-- Parti di Landll na 
Malpais tabata na kandela. 
Esaki ta loke e kompania 
di prosesamentu di sushi, 
Selikor, ta informá, ku ta 


bisa ku e promé rapòrt di 
esaki a yega serka di mitar 
di dies di anochi. 
E kandela a kuminsá 
den e parti sur di e Landll. 
Selikor ta bisa ku mesora 


WILLEMSTAD - Un 
grupo nobo di diesdos 
profeshonal den e sektor 
di turismo ta tumando un 
kurso pa bira instruktornan 
di entrenamentu turístiko 
sertiká. E kurso akí ta 
forma parti di e programa 
di 
entrenamentu 
den 
hospitalidat, 
kaminda 
e 
partisipantenan 
ta 
responsabel 
pa 
asesorá 
e loke nan siña den nan 
respektivo 
empresa 
di 
edukashon. Te awor, un total 
di 33 persona a kompletá 
e kurso di instruktor di 
entrenamentu ku éksito. 
E kurso ta tuma lugá un 
biá pa siman, durante un 
periodo di shete siman i ta 
inkluí diferente modulo, ku 
ta inkluí komunikashon, e 
proseso di inkorporashon 
di 
empleadonan 
nobo, 
abilidatnan 
didáktiko, 
téknika di kombersashon, 
feedback, 
métodonan 
pa 
stimulá 
i 
motivá 


empleadonan 
nobo 
i 
kombersashonnan efektivo 
riba 
revishonnan 
di 
prestashon. 
E 
programa 
di 
entrenamentu ta atministrá 
dor di Ministerio di 
Desaroyo 
Ekonómiko. 
sina 
di 
Turismo 
di 
Kòrsou, 
TB, 
ta 
responsabel pa implementá 
e programa den estrecho 
koperashon 
ku 
otro 
ministerionan i partnernan 
di sektor privá. 
Den e último lunanan, 


a 
implementá 
diferente 
programa di entrenamentu 
pa 
guia 
turístiko, 
resepshonista, 
masahista, 
asistente di kushina, waiter, 
asistente 
di 
bartènder, 
artesanonan 
i 
personal 
doméstiko. Mas ku 30 
kompania 
ta 
kontribuí 
na 
e 
proyekto 
komo 
kompania di edukashon, 
dunando e partisipantenan 
e oportunidat pa haña 
eksperensia práktiko i haña 
trabou den industria di 
hotèl. 


Grupo nobo ta kuminsá entrenamentu 
pa instruktor turístiko 


a tuma e prekursornan 
nesesario pa kombatí e 
kandela i e a hasié den 
koperashon ku Brantwer. 


Kandela na Malpais 

ARUBA 
BIDA SALÚ 


KRALENDIJK -- E 
sistema di imunidat di 
un Aleman ku a bakuná 
kontra 
Corona 
por 
lo 
ménos 134 biá, ta funshoná 
mes bon ku esun di e 
personanan ku a risibí e 
tres inyekshonnan habitual. 
Esaki ta e konklushon 
ku 
investigadónan 
di 
F r i e d r i c h - A l e x a n d e r 
University na Erlangen i 
Nuremberg, a yega na dje, 
ku a analisá muestra di 
sanger di e hòmber di 
aña. 
Anteriormente 
algun 
sientíko a pensa ku un 


Investigashon ta mustra 
Sistema di imunidat serka hòmber ku 134 bakuna di 
Corona ta funshoná bon 
kantidat 
asina 
grandi 
di bakuna, e sèlnan di 
imunidat lo bira ménos 
efektivo, pasobra nan a bira 
kustumbrá na supstansianan 
straño. Pues, esei no ta e 
kaso. 
E Aleman ta bisa ku e 
tabata bakuná asina tantu 
biá pa motibu personal. 
E mes ta papia di 217 
bakuna. Di 134 bakuna, tin 
un konrmashon osial. 
Anteriormente 
tabata 
sospechá ku e hòmber tabata 
bende e sertikadonan di 
bakunashon na personanan 
ku no tabata ke bakuná, 


pero ku tabata ke tèst. 
“Nos a haña sa di su 
kaso via artíkulo di prensa,” 
investigadó Kilian Schober, 
ta bisa. “Despues nos a 
tuma kontakto ku e hòmber 
i invit'é pa hasi diferente 
tèst na Erlangen. E tabata 
hopi interesá.” 


E hòmber a pasa den 
vários análisis di sanger 
den e último añanan, ku 
sientíkonan a mira. Tambe 
nan a duna e hòmber un 
otro bakuna, despues di kua 
nan a tuma sanger atrobe pa 
studia. 
E investigadónan a mira 
ku e sèlnan di imunidat di e 
Aleman tabata mes efektivo 
ku den personanan ku a 
bakuná tres bia. Algun sèl di 
imunidat i anti kurpa kontra 
Corona, tabata asta presente 
na konsentrashonnan mas 
haltu den e hòmber. En 
general, nos no ta haña 


ningun indikashon di un 
imunidat mas débil, al 
kontrario, 
investigadó 
Katharina kocher ta bisa. 
Pero 
sientíkonan 
ta 
enfatisá ku nan a analisá 
solamente un individuo. 
Asina dependiendo di e 
resultadonan, no por hasi 
rekomendashonnan riba e 
kantidat deseá di bakuna 
pa un oudiensia amplio. 
Tres inyekshon ta keda e 
enfoke preferensia, segun 
e investigadónan. “No tin 
prueba ku mester di mas 
bakuna.” 


KRALENDIJK 
-- 
Si tin algu ku bo no a 
hasi den bou 40 aña, ta 
demensia. 
Sinembargo, 
investigadornan ta skirbi 
den un estudio nobo ku ya 
ta posibel pa predisí kon bo 
serebro lo funshoná ora bo 
bira bieu. 
Segun un análisis di un 
gran kantidat di estudio 
di ser humano i animal, ta 
armá ku den edat mediano, 
entre 40 i 65 aña, tin un 
kambio 
importante 
den 
embeyesimentu di serebro. 
P'esei nan ta kere ku mester 
hasi mas investigashon riba 
e kategoria di edat akí. 
Edat mediano ta asosiá 
ku faktornan di riesgo 
spesíko i adaptabel pa e 
riesgo futuro di demensia, 
investigadornan Irlandes di 
University College Cork, 
entre otro ta skirbi. “Nos 
ta konsehá pa duna mas 
atenshon na e periodo akí 
di bida ku te awor no a 
studia.” 


Tratamentu promé 
Mayoria di e estudionan 
riba salú di e serebro i 
deterioro 
kognitivo, 
ta 
enfoká 
riba 
hende 
di 
edat, pero na e momento 


ei un estilo di bida mas 
saludabel òf remedi por no 
tin tantu sentido. P'esei ta 
importante pa chèk e riesgo 
di deteriorashon kognitivo 
promé 
via 
detekshon. 
Pues, un tratamentu por 
kuminsá 
mas 
tempran, 
na un momentu ku e 
tin mas efekto. I sí nos 
komprondé mihó kon e 
serebro ta kambia den edat 
mediano, nos por desaroyá 
tambe métodonan nobo di 
tratamentu ku ta funshoná 
ainda mihó pa kombatí 
demensia. Tur motibu pa 
mira mas serka kiko ta 
sosodé den e serebro den 
edat mediano. 
“Tin 
susiente 
evidensia ku ta mustra ku 
e serebro ta pasando den 
kambionan 
struktural 
i 
funshonal no liñiá durante 
edat medio, ku por tin 
konsekuensia den funshon 
kognitivo. 
Variashonnan 
den esaki por kondusí na 
embeyesimentu kognitivo 
mas lihé, òf mas poko 
poko na nivel individual,” 
investigadornan ta skirbi. 


Ménos volúmen 
Strukturalmente, 
e 
volúmen di vários área di e 


serebro ta deteriorá. Asina 
e hipo kampo ku ta envolví 
den memoria i siñamentu, ta 
bira mas chikitu i ta redusí e 
kantidat di konekshon entre 
regionnan di serebro. E di 
kuater i di sinku dékada 
di 
bida, 
probablemente 
ta un punto di inekshon 
den e organisashon di e 
retonan di e serebro, ku na 
prinsipio ta funshoná hopi 
esientemente, pero na e 
edat akí ta deteriorá na un 
ritmo aselerá, ta parse. 


Proteina 
Den edat mediano tambe 
tin kambio den ekspreshon 
di gen, tantu den e serebro 
komo den e resto di kurpa. 
Asina den e serebro e ta 
oumentá 
e 
ekspreshon 
di gen relashoná ku e 
sistema inmunológiko i ta 
baha e ekspreshon di gen 
sináptiko, ku ta e lugánan 
kaminda 
neuronan 
ta 
konektá i komuniká ku 
otro. Pero kambionan den e 
resto di e kurpa tambe por 
tin un efekto riba salú di e 
serebro, investigadornan ta 
argumento. 
“Faktornan 
den 
sirkulashon 
sistemátiko, 
spesialmente proteina ku 


ta bai vários órgano, ta 
inuensiá e embeyesimentu 
di 
e 
serebro 
den 
término 
di 
kognishon, 
plastisidat i inamashon,” 
investigadornan ta skirbi. 
Algun di e puntonan di 
kambio mas haltu den bida 
adulto, ta tuma lugá den 
edat mediano, midí den 
plasma i múskulo. 


Move mas 
Tin 
algun 
evidensia 
ku ehersisio ta yuda ku 
embeyesimentu kognitivo 
saludabel, 
pero 
mester 
di mas investigashon. E 
estudio di e intersekshon 
di proseso molekular den e 
kampo di embeyesimentu 
i movementu, por indiká 
métodonan 
nobo 
di 
tratamentu. 
Ademas, 
mester 
di 
mas 
investigashon 
riba 
diferensianan 
seksual 


den embeyesimentu di e 
serebro, pasobra demensia 
den 
hende 
muhé, 
por 
ehèmpel, 
ta 
hopi 
mas 
komun. 
F i n a l m e n t e , 
sientíkonan 
ke 
haña 
métodonan 
nobo 
di 
tratamentu 
pa 
limitá 
deterioro 
kognitivo 
no 
saludabel. Nan ta kere ku 
aplikashon di tendensianan 
resien den investigashon 
di 
embeyesimentu 
den 
edat mediano, por revelá 
bio markanan nobo ku ta 
permití intervenshonnan pa 
kontra deterioro kognitivo 
den un poblashon ku ta 
birando mas i mas bieu. 
I ku esaki ta nesesario pa 
kita for di tur duda. No tin 
kura ainda pa demensia, 
miéntras ku un di kada tres 
muhé ta haña e malesa, pa 
hòmber ta un di kada shete. 


Ya for di 40 aña por minimalisá chèns 
riba demensia 

KRALENDIJK- BONERIANO ta keda e korant di 
pueblo. Nos tei pa nos lesadónan alabes nos lesadónan 
tambe tei pa nos. Diariamente lesadónan ta kompartí 
fotonan ku nos. Fotonan ku tin sierto balor emoshonal pa 
nan òf djis nan ke kompartí un imágen ku a impreshoná 
nan. Nos ta hasi tur nos esfuerso pa publiká nan sea den 
korant òf riba página di facebook di BONERIANO. 


Nos lesadónan ta keda 
kompartí ku nos 


